«Ծառուկյան» խմբակցության քարտուղար Վահե Էնֆիաջյանն ասաց, որ այս նախագծում սահմանադրականության հետ կապված խնդիր կա, ուստի իրենք ազատ են քվեարկելու։ «Ելք» խմբակցության պատգամավոր Արտակ Զեյնալյանն ասաց, որ դեմ են քվեարկելու, քանի որ հանրապետության նախագահին զրկում են ներում շնորհելու իրավունքից՝ այդ կերպ իմաստազրկելով ինստիտուտը։ Նախագիծն առաջին ընթերցմամբ ընդունվեց 67 կողմ, 18 դեմ և 5 ձեռնպահ ձայների հարաբերակցությամբ։